EkBass/fiwiki-20250220-pages-articles huggingface dataset:
Hurtti ukko

Hurtti ukko (myös Hurtti Ukko, ) on Johan Ludvig Runebergin runoteoksen Vänrikki Stoolin tarinat vuonna 1848 ilmestyneeseen ensimmäiseen kokoelmaan sisältyvä runo. Runo kertoo Suomen sotaan osallistuvasta vanhasta ruotusotamiehestä. Sana "hurttiukko" on vakiintunut suomen kielessä tarkoittamaan vanhemman puoleista ja palveluskelpoisuudeltaan kyseenalaista reserviläistä. Ruotsin kuningaskunnan armeijassa Kuopion komppaniassa palveli ruodussa 54 (Siilinjärven Räimästä) Adam Mechelin Hurtig (s. 1769), joka oli Suomen sodan aikoihin noin 39–40-vuotias.http://suku.genealogia.fi/archive/index.php/t-4643.html http://www.rajapuro.net/savojr/kuopio/kuopio_kuo_1805.html Suomen sodassa Ruotsin puolella taistelleet olivat keskimäärin noin 35-vuotiaita ruotusotilaita. Joukko-osastossa saattoi tosin olla kirjoilla lapsia tai teini-ikäisiä nuoria. Karl Collan sävelsi Runebergin runoon Hurtti-Ukko- marssin, josta tuli Kainuun prikaatin kunniamarssi. Hurtig runon tarkoittamassa mielessä tarkoittaa urheaa. Nykysuomessa sana hurttiukko on alkanut myöhemmin tarkoittaa palveluskunnoltaan vajaakuntoista sotilasta. Kielteistä sivumerkitystä sanalle on tuottanut myös Suomen puolustusvoimien aikaisempi komentaja, kenraali Gustav Hägglund 2009 vaatimalla hurttiukkoja pois reservistä (ensimmäisen luokan varareserviin).http://www.iltasanomat.fi/kotimaa/gustav-hagglund-hurttiukot- ulos-reservista/art-1288334860571.html ==Lähteet== ==Aiheesta muualla== *Hurtti ukko Paavo Cajanderin suomentamana Wikiaineistossa * Hurtti ukko, Hakkapeliitta, 22.02.1930, nro 8, s. 13, Kansalliskirjaston digitaaliset aineistot Luokka:Johan Ludvig Runebergin runot Luokka:Vänrikki Stoolin tarinat
Ro (Italia)

pienoiskuva|Ron kunnantalo vuonna 2012. Ro on Italiassa Emilia-Romagnan alueella Ferraran maakunnassa sijaitseva kunta. Sen pinta-ala on 43 km2. Siellä oli 3 247 asukasta joulukuussa 2015. == Lähteet == ==Aiheesta muualla== * Comune di Ro Luokka:Ferraran maakunnan kunnat
Rein Ristlaan

Rein Ristlaan (27. huhtikuuta 1933 Tallinna – 31. joulukuuta 2007 Tallinna) oli Neuvosto-Viron kommunistisen puolueen keskuskomitean ideologiasihteeri vuosina 1980–1988 eli oli kolmanneksi merkittävin sen aikaisessa Neuvosto- Viron poliittisessa hierarkiassa. Rein Ristlaan kävi koulunsa Tallinnassa saavuttaen kemian insinöörin tutkinnon Tallinnan teknillisestä yliopistosta. Opiskeluvuosien ajan hän oli ollut kansallisesti suuntautunut eikä toiminut kommunistisessa nuorisojärjestössä.Lauristin et. al Viron vapauden tuulet, s. 121-122. Rein Ristlaan liittyi kommunistipuolueeseen 1963. Sen jälkeen hän oli Tallinnan kaupungin toimeenpanevan komitean varapuheenjohtajana ja vuodesta 1967 kaupunkikomitean sihteerinä. Vuodesta 1975 hän siirtyi kommunistipuolueen kaupan ja palvelualan yksikön johtajaksi. Rein Ristlaanin huippukausi poliittisessa elämässä sijoittuu Viron kommunistisen puolueen silloisen johtajan Karl Vainon aikaan ja venäläisyyden aseman nousuun virolaisyhteiskunnassa. Ideologiasihteerin tehtävässään hänellä oli vastuu virolaisesta kulttuurista. Virolaiset toivoivat hänestä kovia kokeneen virolaisen kulttuurin suojelijaa, mutta toisin kävi. Virolaisen kulttuurin toimijat saivat kokea kovia hänen valtansa aikana. Ristlaanin kauden alkuun lokakuussa 1980 liittyy Neljänkymmenen kirje, jonka selvittelyssä kommunistipuolueen johto, Vaino ja Ristlaan etunenässä, pitivät tiukkaa linjaaLauristin et. al Viron vapauden tuulet, s. 103-113.. Myöhemmin 1980-luvulla kirjailijaliiton puheenjohtaja sekä joukko päätoimittajia erotettiin tehtävistään. Osana käynnistynyttä perestroika-aikaa Viron kommunistipuolueen päätöksellä ja valvonnassa perustettiin sitten ajan hengen mukaisesti uusia kulttuurilehtiä, Aja Pulss ja Vikerkaar.Zetterberg, Viron historia s. 683. Suomen televisio ja sen ohjelmien näkyminen Pohjois-Viroon ml. Tallinna aiheutti suurta huolta Rein Ristlaanin koko ideologiasihteerin virkauran ajan. Yritykset hallita läntisten televisio-ohjelmien vaikutusta ja lisääntyvän laivaliikenteen aiheuttaman kanssakäymisen vaikutuksia eivät enää onnistuneet.Graf - Roiko-Jokela, Vaarallinen Suomi s. 187-188. Perestroika- ajan seurauksena vapautunut ilmapiiri johti Ristlaanin joutumiseen epäsuosioon. Ristlaanin uran käännekohta oli virolaisessa lehdistössä alkanut fosforiittikaivoksen rakentamista vastustava kirjoittelu. Sen hillitseminen ei enää onnistunut. Kommunistipuolueen johto johtajanaan Karl Vaino syytti entiseen nähden hallitsemattomasta tilanteesta Rein Ristlaania. Ristlaan erotettiin tammikuussa 1988.Lauristin et. al Viron vapauden tuulet, s. 117-123. Tällöin elettiin juuri käynnistynyttä avointa keskustelua ja juuri käynnistyvää "laulavan vallankumouksen" aikaa, joka johti ensin Karl Vainon ja sitten koko puolueen häviöön. Ideologiasihteerikauden jälkeen Ristlaan työskenteli vielä pari vuotta Neuvosto-Viron uskonnollisten asioiden valtuutettuna kadoten sitten virolaisesta julkisuudesta. Hän ei antanut valtakautensa jälkeen haastatteluja eikä kirjoittanut itse mitään valtakaudestaan. == Lähteet == * * * === Viitteet === Luokka:Viron kommunistisen puolueen poliitikot Luokka:Vuonna 1933 syntyneet Luokka:Vuonna 2007 kuolleet
Yhdysvaltain Tyynenmeren aika

thumb|250px|Tyynenmeren aikavyöhyke merkittynä karttaan punaisella. Yhdysvaltain Tyynenmeren aikahttp://www.unicode.org/cldr/charts/28/verify/zones/fi.html (, lyh. PT) on Pohjois-Amerikassa käytettävä aikavyöhyke. Normaaliaikana siitä käytetään nimitystä Yhdysvaltain Tyynenmeren normaaliaika (, PST) ja kesäaikana nimitystä Yhdysvaltain Tyynenmeren kesäaika (, PDT). Erotus koordinoidusta yleisajasta on normaaliaikana UTC-8 ja kesäaikana UTC-7. Tyynenmeren aikavyöhyke peittää suurimman osan Yhdysvaltain ja Kanadan länsirannikkoa sekä osaa Meksikosta; Kalifornia, Washington, Oregon, Nevada, Idaho, Brittiläinen Kolumbia, Yukon, Baja California ja Revilla Gigedon saaret. Tyynenmeren aika on tunnin edellä Alaskan aikaa, tunnin jäljessä Kalliovuorten aikaa, kaksi tuntia jäljessä keskistä aikaa ja kolme tuntia jäljessä itäistä aikaa. == Lähteet == ==Aiheesta muualla== *"PT – Pacific Time" (timeanddate.com) Luokka:Aikavyöhykkeet Luokka:Seulonnan keskeiset artikkelit
Melonta olympialaisissa

Melonta on ollut olympialaisten kilpailuohjelmassa virallisena lajina vuodesta 1936 lähtien. Vuonna 1924 melonta oli olympialaisissa näytöslajina. Koskimelonta on ollut ohjelmassa ensimmäistä kertaa vuonna 1972, ja yhtäjaksoisesti se on ollut olympiaohjelmassa vuodesta kesäolympialaisista 1996 lähtien.. Menestyneimmät maat olympialaisten melonnassa ovat Saksa, Neuvostoliitto ja Unkari.. ==Tapahtumat== ===Ratamelonta=== Melonta Miesten kilpailut 36 48 52 56 60 64 68 72 76 80 84 88 92 96 00 04 08 12 16 200 metrin kanadalaisyksikkö - - - - - - - - - - - - - - - - - X X 1 000 metrin kanadalaisyksikkö X X X X X X X X X X X X X X X X X X X 1 000 metrin kanadalaiskaksikko X X X X X X X X X X X X X X X X X X X 200 metrin kajakkiyksikkö - - - - - - - - - - - - - - - - - X X 1 000 metrin kajakkiyksikkö X X X X X X X X X X X X X X X X X X X 200 metrin kajakkikaksikko - - - - - - - - - - - - - - - - - X X 1 000 metrin kajakkikaksikko X X X X X X X X X X X X X X X X X X X 1 000 metrin kajakkinelikko - - - - - X X X X X X X X X X X X X X Poistetut tapahtumat 500 metrin kanadalaisyksikkö - - - - - - - - X X X X X X X X X - - 10 000 metrin kanadalaisyksikkö - X X X - - - - - - - - - - - - - - - 500 metrin kanadalaiskaksikko - - - - - - - - X X X X X X X X X - - 10 000 metrin kanadalaiskaksikko X X X X - - - - - - - - - - - - - - - 500 metrin kajakkiyksikkö - - - - - - - - X X X X X X X X X - - 10 000 metrin kajakkiyksikkö X X X X - - - - - - - - - - - - - - - 500 metrin kajakkikaksikko - - - - - - - - X X X X X X X X X - - 10 000 metrin kajakkikaksikko X X X X - - - - - - - - - - - - - - - 4 × 500 metrin kajakkiyksikkö - - - - X - - - - - - - - - - - - - - 10 000 metrin taitettava kajakkiyksikkö X - - - - - - - - - - - - - - - - - - 10 000 metrin taitettava kajakkikaksikko X - - - - - - - - - - - - - - - - - - Naisten kilpailut 36 48 52 56 60 64 68 72 76 80 84 88 92 96 00 04 08 12 16 200 metrin kajakkiyksikkö - - - - - - - - - - - - - - - - - X X 500 metrin kajakkiyksikkö - X X X X X X X X X X X X X X X X X X 500 metrin kajakkikaksikko - - - - X X X X X X X X X X X X X X X 500 metrin kajakkinelikko - - - - - - - - - - X X X X X X X X X ===Koskimelonta=== Koskimelonta Miesten kilpailut 72 76 80 84 88 92 96 00 04 08 12 16 Kanadalaisyksikkö X - - - - X X X X X X X Kajakkiyksikkö X - - - - X X X X X X X Kanadalaiskaksikko X - - - - X X X X X X X Naisten kilpailut 72 76 80 84 88 92 96 00 04 08 12 16 Kajakkiyksikkö X - - - - X X X X X X X ==Mitalitaulukko== ==Lähteet== *
Anssi Tiittanen

Anssi Tiittanen (s. 1979) on Think Twice -yhtyeessä vaikuttanut, nykyisin soolouraa tekevä artisti. Yhtyeessään laulajana ja kitaristina toimiva Tiittanen on julkaissut soololevyn Veren perintö (Aikamedia 2008) sekä Anssi Tiittanen & Kantrisydän (Aikamedia 2013). Varsinaisessa ammatissaan Anssi Tiittanen toimii helluntaiseurakuntien viikkolehden Ristin Voiton toimituspäällikkönä. == Think twice == Anssi Tiittanen perusti Think twice -gospelyhtyeen Jami Suhosen ja Joona Ryödin kanssa vuonna 1994. Yhtye esiintyi vuoteen 2008 saakka. Think twicen tuotannossa Tiittasen tunnetuimpia sävellyksiä ovat * Enkeli (1998) * Taivaassa ei ole luusereita (1998) * Ethän tänne jää (2002) Anssi Tiittanen profiloitui Think twicessa tunnelmallisten, hitaiden kappaleiden säveltäjänä ja tulkitsijana. Think twicen lopetettua toimintansa Tiittasen tuotanto on pysynyt countryyn ja folkiin vivahtavassa gospelmusiikissa. == Enkeli == Anssi Tiittasen tunnetuin sävellys on Enkeli Think twicen albumilta Taivas (1998). Kappaleen on yhtyeen lisäksi levyttänyt yhdeksän eri solistia tai ryhmää. Think twicen ohella laulun tunnetuimman tulkinnan on tehnyt Laura Pakarinen albumille Kaduilla tuulee (Aikamedia 2003), jolle Anssi Tiittanen teki myös muita sävelmiä. == Työ toimittajana == Anssi Tiittanen perusti Jooram Mäkisen kanssa radikaali.net -internetsivuston vuonna 2000. Hän on ollut perustamisesta lähtien sivuston pääkirjoitustoimittaja ja kolumnisti. Tiittanen toimi vuosina 2005-2006 Päivä Osakeyhtiön julkaiseman Dynamite News -nuorisolehden päätoimittajana. Vuodesta 2006 alkaen Tiittanen on toiminut helluntaiseurakuntien viikkolehden Ristin Voiton toimituspäällikkönä. Lisäksi hän toimii helluntaiherätyksessä erilaisissa luottamustoimissa. == Kure - Yksinäinen susi == Anssi Tiittanen on kirjoittanut pastori, evankelista Markku Tuppuraisen elämäkertakirjan Kure - Yksinäinen susi (Kuva ja Sana 2004). Teosta on vuoteen 2012 mennessä myyty noin 6 000 kappaletta. == Aiheesta muualla == * Anssi Tiittasen myspace-sivut Luokka:Suomalaiset muusikot Luokka:Helluntaiherätys Suomessa Luokka:Suomalaiset toimittajat Luokka:Suomalaiset kirjailijat Luokka:Vuonna 1979 syntyneet Luokka:Elävät henkilöt
Harri Helenius

Harri Helenius on Bass'n Helen -yhtyeen keulahahmo ja säveltäjä.http://www.bassnhelen.com/band_harri.php Hän toimii myös Aikamedian musiikkipäällikkönähttp://www.aikamedia.fi/yhteystiedot/henkilokunta_a-o/helenius_harri/, Nuorten kesä-festivaalin projektipäällikkönähttp://www.medusaproduction.com/HH/projektipaallikko.htm sekä yrittäjänä Medusa Production Oy:n tiimoilta.http://www.medusaproduction.com/HH/yrittaja.htm Hän on syntynyt Nokialla, mutta asuu perheensä kanssa nykyisin Hausjärvellä. Hän on myös ollut Kristillisdemokraattien ehdokkaana kunnallisvaaleissa.http://www.medusaproduction.com/HH/kukaolen.htm == Lähteet == == Aiheesta muualla == *Bass'n Helenin kotisivut *Aikamedian kotisivut *Heleniuksen omat sivut Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Hirawanu Tapu

Hirawanu Tapu (n. 1824 – toukokuu 1900) oli moriori. Vaikkakin Tommy Solomon oli viimeinen kuollut puhdasverinen moriori, Hirawanu Tapun katsotaan olleen viimeinen kulttuurillinen moriori. Vaikka hän ei ollutkaan päällikkö, moriorit pitivät häntä eräänlaisena johtohahmona. Hän keräsi talteen morioreiden perinteitä ja kieltä. Hirawanu Tapu on tallentanut arviolta 90 % olemassa olevista moriorin kielen tiedoista. ==Elämäkerta== Tapun varhaisesta elämästä tiedetään vain vähän. Hän syntyi vuoden 1824 tienoilla ja hänen äitinsä nimi oli joko Runanga tai Hirimaru. Hänen isäänsä ei tiedetä. Hänellä oli yksi varmistettu velipuoli, Wi Tipene Matahuri. Tapu kuului morioreiden Owenga- heimoon. Hän asui Te Awapatiki -nimisessä moriori kylässä, kun Te Ati Awa -maoriheimo hyökkäsi saarelle vuonna 1835. Hirawanu Tapu otettiin orjaksi ja hän kuului Kaingaroalaiselle päällikkö Wiremu Kingi Meremerelle. 1859 hänellä oli suhde moriorinaiseen nimeltä Rohana, mutta naisen omistaja yritti estää suhteen viemällä hänet Waitangiin. Tämä ilmeisesti epäonnistui, sillä pari eli yhdessä vuodesta 1861 lähtien. Tapu sai vapauden hänen omistajansa kuoltua vuonna 1860 ja muutti takaisin synnyinseuduilleen Chathamsaaren kaakkoiskolkkaan. Siellä hänestä tuli paikallisen päällikkö Torea Takerehen neuvonantaja. Näihin aikoihin hän oli oppinut kirjoittamaan ja puhumaan maoria, mutta morioria hän osasi vain puhua. Hän osasi myös hieman englantia. Vuonna 1862 pidetyssä morioreiden suurkokouksessa hänet valittiin tapahtumien kirjuriksi tallentamaan morioreiden perinteitä ja sukutietoja. Hänestä tuli morioreiden kulttuurin asiantuntija, jonka luokse usein ohjattiin ulkopuoliset morioreista kiinnostuneet tutkijat. 1860-luvun puolivälissä hän sai töitä saaren satamasta tullivirkailijana kirjoitustaitonsa ansiosta. 1868 hän muutti owengaheimolle varatulle 2 000 eekkerin alueelle Manukauun. Maat antoi morioreille virallisesti vuonna 1870 alkuperäisväestön maa-asioita hoitava oikeus. Hirawanu Tapu toimi maa-asioissa morioreiden puolestapuhujana. Oikeudenkäynnin lopputuloksena 97,3 % maasta annettiin maoreille, ja morioreille jäi vain 2,7 % eli noin 4 100 eekkeriä. Vuodesta 1868 hän oli myös auttanut Alexander Shandia keräämään morioreiden perimätietoa ja kielen sanastoa. Kerätty aineisto julkaistiin lehdessä Journal of the Polynesian Society 1890-luvulla ja kirjana The Moriori people of the Chatham Islands: their history and traditions vuonna 1911. 1890-luvulla hän kärsi useaan otteeseen influenssasta ja tuberkuloosista ja kuoli lopulta vuoden 1900 toukokuussa noin 76-vuotiaana. Hänen kuollessaan vain 12 puhdasveristä morioria oli enää hengissä, mutta kellään heistä ei ollut samankaltaista morioreiden kulttuurin tietämystä ja sen katsotaankin kuolleen hänen mukanaan. ==Lähteet== Luokka:Moriorit Luokka:Kielten viimeiset äidinkieliset puhujat Luokka:1820-luvulla syntyneet Luokka:Vuonna 1900 kuolleet
Viitajoki

Viitajoki on Kiiminkijoen sivuhaara Puolagan kunnan etelälaidalla aivan Utajärven rajalla. Se saa alkunsa Isosta Viitajärvestä ja laskee Kiiminkijokeen seututie 837:n alitettuaan puolisentoista kilometriä Kalliuskoskesta alavirtaan. Joen pituus on noin kuusi kilometriä ja se virtaa ensin Viitasuon itäpuolella pohjoiseen, sitten itäkoilliseen ja Haarainkankaan jälkeen taas pohjoiseen. Jokivarteen menee itä- ja länsipuolelta metsäautotie, joskaan joen lähtöpisteeseen Isolle Viitajärvelle ei ole tieyhteyttä. Asutusta joen varrella on ainoastaan seututie 837:n tuntumassa. Luokka:Kiiminkijoen vesistö Luokka:Puolangan joet
Bill McCreary

William "Bill" McCreary (s. 17. marraskuuta 1955 Guelph, Ontario) on entinen kanadalainen jääkiekkoerotuomari, joka toimi tuomarina NHL:ssä lähes 30 vuotta. Hän ehti viheltää pitkän uransa aikana lähes 1 600 sarjapeliä ja 282 playoff-ottelua.http://www.nhlofficials.com/member_listing.asp?member_id=2081 McCreary oli pelaajien keskuudessa suosituin päätuomari.Leijonat- jääkiekkolehti, 1/2010, s. 44 McCreary tuomaroi vuosien 1998, 2002 ja 2010 miesten olympiaturnauksien loppuottelut. 16.11.2014 NHL palkitsi McCrearyn tekemällä hänestä kaikkien aikojen 16. tuomarina Hockey Hall of Famen jäsenen. == Lähteet == Luokka:Kanadalaiset jääkiekkotuomarit Luokka:Vuonna 1955 syntyneet Luokka:Elävät henkilöt Luokka:Hockey Hall of Fame
Jay Sharrers

Jay Sharrers (s. 3. heinäkuuta 1967) on Jamaikalla syntynyt ja Kanadassa kasvanut NHL-linjatuomari. Hän on viheltänyt yli tuhat sarjapeliä, ja lähes 130 playoff- ottelua.http://www.nhlofficials.com/member_listing.asp?member_id=2094 Sharrers oli myös Vancouverin talviolympialaisissa linjatuomarina. http://www.iihf.com/en/channels10/olympics-2010/home/men/officials.html == Lähteet == Luokka:Kanadalaiset jääkiekkotuomarit Luokka:Vuonna 1967 syntyneet Luokka:Elävät henkilöt
Vilnan televisiotorni

Vilnan televisiotorni sijaitsee Liettuan pääkaupungissa Vilnassa. Sen korkeus on 326,5 metriä, joten se on Liettuan korkein rakennus. Tornin ovat suunnitelleet V. Obydovas ja K. Balėnas. Rakennustyöt alkoivat 31. toukokuuta 1974, ja ne saatiin päätökseen 30. joulukuuta 1980. Koko rakennelman painoksi on arvioitu 20 000–30 000 tonnia. Rakennelman muodostavat betonijalusta, 190 metriä korkea valettu betonirunko, betonitasanne sen yläpäässä ja 136 metrin korkuinen teräsrakenteinen masto. Radiolähettimet sijaitsevan tornin betonirungossa ja lähetysantennit mastossa. Torni oli tapahtumien keskipisteessä 13. tammikuuta 1991, kun 14 aseetonta siviiliä sai surmansa ja 700 loukkaantui neuvostosotilaiden vallatessa tornin. Liettua oli julistautunut itsenäiseksi jo maaliskuussa 1990, mutta Neuvostoliitto yritti vielä tukahduttaa itsenäisyysliikkeen painostustoimilla. Venäjä tunnusti kaikkien Baltian maiden itsenäisyyden 17. syyskuuta 1991. Tornissa on 160 metrin korkeudella maanpinnasta ravintola, josta avautuu näkymä Vilnan kaupunkiin. Pyörivä ravintola tekee 360 asteen kierroksen 45 minuutin aikana. Hissit tuovat vierailijat 40 sekunnissa alhaalta ylätasanteelle. Kirkkaalla ilmalla tornista saattaa nähdä 40 kilometrin etäisyydellä sijaitsevan Elektrėnain kaupungin. Vuodesta 2000 lähtien torni on koristeltu jouluksi. Tornin juurella on pieni vuoden 1991 tapahtumille omistettu museo. == Lähteet == == Aiheesta muualla == * * Luokka:Televisiotornit Luokka:Näkötornit Luokka:Vilnan rakennukset ja rakennelmat
Štadión pod Dubňom

Štadión pod Dubňom on jalkapallostadion, joka sijaitsee Žilinassa Slovakiassa. Se toimii jalkapalloseura MŠK Žilinan kotikenttänä. Stadion on avattu 10. elokuuta 1941 ja sitä on remontoitu kerran vuonna 2002 sekä laajennettu vuosina 2006–2009. Sen nykyinen kapasiteetti on 11 181\. Luokka:Slovakian jalkapallostadionit Luokka:Žilinan alue
Keskijoki

Keskijoki on Kiiminkijoen alkulähteeseen Kivarinjärveen laskeva noin kolme kilometriä pitkä joki Puolangalla. Joki saa alkunsa Isosta Puutiojärvestä ja laskee ensin seututie 800:n ja sitten seututie 837:n ali Kivarinjärveen Jokelansaaren kohdalla. Se virtaa etelästä pohjoiseen ja siinä on useita virtapaikkoja kuten ylävirran Puutiokoski ja alavirran puolella oleva Kärrykoski. Joen varressa on laavu seututie 800:n sillan lähellä. Luokka:Kiiminkijoen vesistö Luokka:Puolangan joet
Victor Vasarely

Victor Vasarely, oikealta nimeltään Győző Vásárhelyi, (9. huhtikuuta 1906 Pécs – 15. maaliskuuta 1997 Pariisi) oli unkarilais-ranskalainen taidemaalari. Hän oli op-taiteen pioneeri ja merkittävimpiä kineettisen taiteen tekijöitä. Vasarely tunnetaan abstrakteista maalauksista, jotka synnyttivät optisia kohokuvia tai liikkeen ja värähtelyn optisia harhoja. Maalaukset rakentuivat geometrisista kuvioista ja kirkkaiden värien rinnastuksista. Hän sommitteli myös viivastojen ja kineettisten verkkojen avulla. Ranskassa on Aix-en- Provencessa Vasarely-museo. Museon ulkoseinillä on suuria Vasarelyn maalauksia. Myös Vasarelyn synnyinkaupungissa Pécsissä on hänelle omistettu museo. ==Lähteet== ==Aiheesta muualla== Luokka:Unkarilaiset taidemaalarit Luokka:Ranskalaiset taidemaalarit Luokka:Vuonna 1908 syntyneet Luokka:Vuonna 1997 kuolleet Luokka:Seulonnan keskeiset artikkelit Luokka:Ranskalaiset taidegraafikot Luokka:Unkarilaiset taidegraafikot
Jurvan kirkko

250px|thumb|Jurvan kirkko, sankarihaudat kesällä 2014 Jurvan kirkko on Kurikan Jurvassa sijaitseva, Kurikan seurakuntaan kuuluva vuonna 1802 valmistunut kirkko. Tyyliltään rakennus on kustavilainen tasavartinen ristikirkko. Sen piirustukset on laadittu Tukholmassa yli-intendentinvirastossa. Kirkko on tasavartinen ristikirkko, johon liittyy korkea, karniisitaitteiseen huippuun päättyvä torni. Rakennustyön suoritti ylihärmäläinen kirkonrakentaja Gabriel Antinpoika Hakola ja loppuvaiheessa työssä oli vahvasti mukana myös laihialainen Jaakko Jaaksi. Jurvan kirkko peruskorjattiin vuonna 1997 arkkitehti Aulis Jääskeläisen tekemien suunnitelmien mukaisesti. Aiemmin kirkkoa oli korjattu vuosina 1900, 1923 ja 1962. Kirkon mekaaniset urut on rakentanut Hans Heinrich vuonna 1974 ja ne ovat 23-äänikertaiset. Kirkossa on 1700-luvulta peräisin oleva saarnatuoli. Kirkossa ei ole alttaritaulua vaan sen korvaa alttarilla oleva risti. Kirkon kellotapuli rakennettiin vuonna 1923 ja siellä on kaksi kelloa vuosilta 1776 ja 1846. Kirkon sankarihautausmaan muistomerkki on kuvanveistäjä Sulo Mäkelän pronssiveistos ja se on paljastettu 1963. ==Lähteet== == Aiheesta muualla == * Luokka:Jurva Luokka:Suomen puiset ristikirkot Luokka:Kurikan kirkkorakennukset
Mateusz Maurycy Śmierzchalski

Mateusz Maurycy Śmierzchalski on puolalainen kitaristi ja säveltäjä. Hän on tullut tunnetuksi Behemothin kitaristina vuosina 1999–2004 ja on soittanut Blindeadissa vuodesta 1999. == Diskografia == Behemoth * Thelema.6 (2000) * Antichristian Phenomenon (2001, EP) * Zos Kia Cultus (Here and Beyond) (2002) * Conjuration (2003, EP) Blindead * Demo (2000, demo, julkaistu nimellä Incorrect Personality)'' * Demo 2 (2002, demo, julkaistu nimellä Incorrect Personality) * Dig For Me... (2003, demo) * Devouring Weakness (2006) * Autoscopia / Murder In Phazes (2008) * Impulse (2009, EP) == Videografia == Behemoth * Live Eschaton: The Act of Rebellion (2000, VHS) * Crush.Fukk.Create: Requiem for Generation Armageddon (2004, DVD) == Aiheesta muualla == * Luokka:Puolalaiset metallimusiikin kitaristit Luokka:Puolalaiset säveltäjät Luokka:Syntymävuosi puuttuu Luokka:Elävät henkilöt
Pivot Stickfigure Animator

Pivot Animator (usein vain Pivot) on ilmaisohjelma Windowsille, jonka käyttäjät voivat luoda tikku-ukoilla animaatiota. Ohjelmaan voi myös tehdä itse objekteja, esimerkiksi aseita tai tuoleja tai ladata esineitä Internet- sivuilta. == Aiheesta muualla == *Kehittäjän sivusto *Animaatioiden jakosivusto Luokka:Windows-ohjelmat
Slaves Shall Serve

Slaves Shall Serve on puolalaisen blackened death metal -yhtye Behemothin neljäs EP. Neljä ensimmäistä kappaletta nauhoitettiin albumin Demigod nauhoitussessioissa Hendrix Studiosissa heinä-elokuussa 2004. Kaksi viimeistä livekappaletta nauhoitettiin Sweden Rock Festivalilla vuonna 2005. == Kappaleet == # # # # # # # # == Kokoonpano == * Nergal – laulu, kitarat, syntetisaattori * Orion – bassokitara, laulu * Inferno – rummut * Seth – Kitara, taustalaulu == Lähteet == ==Aiheesta muualla== * * Luokka:Vuoden 2005 EP:t Luokka:Behemothin albumit
Wake Up Dead

Wake Up Dead on Megadethin toinen single, joka on julkaistu levyltä Peace Sells... But Who's Buying?. Albumin nimikkokappaleen "Peace Sellsin" ohella, "Wake Up Dead" on ollut vakiokappale yhtyeen konserteissa. Kappale on pääosin instrumentaali, ja sen vähäiset laulu-osiot kertovat Mustainen pelosta tyttöystävänsä saavan tietää Mustainen pettävän häntä. Kappaleessa hän hiipii makuuhuoneeseensa yrittäen olla herättämättä tyttöä, sillä tämä tappaisi hänet. "Wake Up Dead" oli myös kappale jonka yhtye soitti, kun he pitivät kitaristi Marty Friedmanille koe-esiintymistä. Kappaleeseen tehtiin myös musiikkivideo, jonka ohjasi Penelope Spheeris, joka ohjasi myös musiikkivideot kappaleille "No More Mr. Nice Guy" ja "In My Darkest Hour". Musiikkivideossa Megadeth esiintyy suljetulla lavalla jota suojaa häkki, kaikilta faneilta. Videon edetessä fanit alkavat villiintyä ja kiipeillä pitkin häkkiä. ==Kappalelista== 7" Wake Up Dead # # 12" Wake Up Dead # # # Livekappaleet nauhoitettiin Tommy Vance Showia varten Radio Onella Lontoossa vuonna 1986. ==Lähteet== Luokka:Megadethin kappaleet Luokka:Vuoden 1986 kappaleet
Jevgeni Kuznetsov

Jevgeni Kuznetsov voi viitata seuraaviin henkilöihin: * Jevgeni Kuznetsov (jalkapalloilija, 1961), venäläinen vuonna 1961 syntynyt jalkapalloilija * Jevgeni Kuznetsov (jalkapalloilija, 1983), venäläinen vuonna 1983 syntynyt jalkapalloilija * Jevgeni Kuznetsov (jääkiekkoilija), venäläinen jääkiekkoilija * Jevgeni Kuznetsov (keilaaja), kazakstanilainen keilaaja * Jevgeni Kuznetsov (mekaanikko), venäläinen arktisen lentotoiminnan pioneeri * Jevgeni Kuznetsov (uimahyppääjä), venäläinen uimahyppääjä
Foreclosure of a Dream

Foreclosure of a Dream on Megadethin single, joka on julkaistu vuonna 1992. Se sijoittui 30:ksi Billboardin listalla "Mainstream Rock Tracks". Suomessa se nousi virallisen singlelistan sijalle 12. == Kappaleet == # # # Singlen Euroopan versio sisältää myös kappaleen Symphony of Destruction (Gristle Mix), jonka on tehnyt Nine Inch Nails. == Lähteet == == Aiheesta muualla == * Discogs Luokka:Vuoden 1992 kappaleet Luokka:Megadethin kappaleet
Greg Handevidt

Greg Handevidt on yhdysvaltalainen muusikko. Handevidt syntyi Concordissa, Kaliforniassa. Hänen ollessaan kymmenvuotias perhe muutti maaseudulle Minnesotaan, missä hän tapasi samanikäisen David Ellefsonin. High schoolin jälkeen he muuttivat muusikon uraa tavoitellen Hollywoodiin, missä he tapasivat Dave Mustainen. Tämän saatua potkut Metallicasta Handevidt liittyi vastaperustettuun Megadethiin David Ellefsonin ja Dijon Carruthersin kanssa Los Angelesissa. Pian yhtyeen perustamisen jälkeen Handevidt muutti Marshalliin, Minnesotaan ja perusti yhtyeen Kublai Khan, joka hajosi vuonna 1989. Samana vuonna hän liittyi Yhdysvaltain laivastoon, jossa hän palveli vuoteen 1998. Nykyään Greg Handevidt toimii lakimiehenä Kaliforniassa. == Lähteet == == Aiheesta muualla == * Luokka:Yhdysvaltalaiset kitaristit Luokka:Megadethin jäsenet Luokka:Syntymävuosi puuttuu Luokka:Elävät henkilöt
Live Trax

Live Trax on thrash metal -yhtye Megadethin live-ep, joka on julkaistu vuonna 1997 levymerkillä Capitol Records. ==Kappalelista== # Reckoning Day # Peace Sells (piilokappale) # Angry Again # Use the Man # She-Wolf # Tornado of Souls # À Tout le Monde Luokka:Vuoden 1997 EP:t Luokka:Vuoden 1997 konserttitallenteet Luokka:Megadethin albumit he:Cryptic Writings#Live Trax
Live Trax II

Live Trax II on Megadethin live-EP, joka on julkaistu vuonna 1998 levymerkillä Capitol Records. ==Kappalelista== # ”Almost Honest” (live) # ”À Tout le Monde” (live) # ”Sweating Bullets” (live) # ”Symphony of Destruction” (live) # ”Anarchy in the U.K.” (live, Sex Pistols -cover) # ”Almost Honest” (Environmental Mix) # ”Almost Honest” (Supercharger Mix) Luokka:Vuoden 1998 EP:t Luokka:Vuoden 1998 konserttitallenteet Luokka:Megadethin albumit he:Cryptic Writings#Live Trax II
Carlos Velasco Carballo

Carlos Velasco Carballo (s. 16. maaliskuuta 1971 Madrid, Espanja) on espanjalainen entinen jalkapalloerotuomari. Hän toimi kansainvälisenä erotuomarina vuodesta 2008 alkaen. Ensimmäisen ottelunsa Primera Divisiónissa hän tuomitsi 11. syyskuuta 2004, joka käytiin Barcelonan ja Sevillan välillä.Carlos Velasco Carballo El Mundo. Viitattu 15.9.2010. 1\. tammikuuta 2008 hänet valittiin kansainväliseksi erotuomariksi ja ensimmäisen maaottelunsa hän tuomitsi vajaa kolme kuukautta myöhemmin 26. maaliskuuta 2008 Israelin ja Chilen välillä.Velasco Carballo, nuevo árbitro internacional Marca. Viitattu 15.9.2010. Israel-Chile footballdatabase.eu. Viitattu 15.9.2010. Seurajoukkuetasolla hän tuomitsi ensimmäisen kansainvälisen ottelunsa 30. heinäkuuta 2008 Anorthosisin ja Rapid Wienin välillä. Hän sai myös tuomittavakseen Eurooppa-liigan finaalin vuonna 2011 Porton ja Bragan välillä. == Lähteet == * http://www.uefa.com/uefa/footballfirst/matchorganisation/refereeing/news/newsid=1631728.html == Aiheesta muualla == * Velasco Carballon esittely Worldfootball.net- sivustolla * Velasco Carballon tilastot Football-Lineups.com-sivustolla Luokka:Espanjalaiset jalkapallotuomarit Luokka:Vuonna 1971 syntyneet Luokka:Elävät henkilöt
Rock of the Westies

Rock of the Westies on Elton Johnin kymmenes studioalbumi, joka julkaistiin vuonna 1975. Kuten edellinen albumi, se debytoi Billboard 200 -listan sijalla yksi. Se sisälsi myös singlen "Island Girl", joka julkaistiin ennen albumin julkaisua, ja josta tuli valtava hitti. == Kappaleet == Kaikki kappaleet kirjoittanut Elton John ja Bernie Taupin ellei toisin mainita. == Muusikot == *Elton John – piano, laulu *Ray Cooper – lyömäsoittimet *Clive Franks – lyömäsoittimet, taustalaulu *Davey Johnstone – syntetisaattori, akustinen kitara, sähkökitara, banjo, mandoliini, taustalaulu *James Newton-Howard – syntetisaattori, cembalo, kosketinsoittimet, sähköpiano, klavinetti, mellotron *Kenny Passarelli – basso, taustalaulu *Roger Pope – rummut *Caleb Quaye – akustinen kitara, sähkökitara, taustalaulu == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1975 albumit
Alankomaiden Antillit olympialaisissa

Alankomaiden Antillit osallistui olympialaisiin ensimmäisen kerran Helsingissä 1952 ja oli sen jälkeen mukana kesäolympialaisissa Pekingin 2008 kisoihin saakka, lukuun ottamatta Melbournen 1956 ja Moskovan 1980 kilpailuja. Alankomaiden Antillien itsehallintoalue lakkautettiin vuonna 2010, ja maan urheilijat kilpailivat vuoden 2012 Lontoon kisoissa olympialipun alla itsenäisinä olympiaurheilijoina. Talviolympialaisiin maa on osallistunut Calgaryssa 1988 ja Albertvillessä 1992. Alankomaiden Antillien ainoa olympiamitalisti on Jan Boersma, joka sai hopeaa purjelautailussa Soulissa 1988. Pistesijalle, eli kahdeksan parhaan joukkoon, on yltänyt lisäksi pikajuoksija Churandy Martina, joka oli neljäs 100 metrillä Pekingissä 2008. Maan jalkapallojoukkue sijoittui jaetulle yhdeksännelle sijalle Helsingissä 1952. == Mitalit lajeittain == == Mitalit olympialaisittain == == Olympiamitalistit == == Lähteet == Luokka:Alankomaiden Antillien urheilu Luokka:Olympiaurheilu maittain
Nuno Coelho

Nuno André da Silva Coelho (s. 7. tammikuuta 1986 Penafiel, Portugali) on portugalilainen jalkapalloilija. Pelipaikaltaan hän on keskuspuolustaja. 192 senttimetriä pitkä Coelho edustaa Portugalin pääsarjassa pelaavaa Bragaa. Coelho aloitti uransa FC Penafielissä, josta hän 18-vuotiaana siirtyi FC Portoon. Hän edusti seuraa kesään 2010 asti, kunnes siirtyi Sportingiin osana keskikenttäpelaaja João Moutinhon siirtoa vastakkaiseen suuntaan. Puolet Coelhon pelioikeuksista jäi kuitenkin Portolle. Porto-vuosinaan Coelho ehti lainasopimusten turvin edustaa myös Maiaa, belgialaista Standard Liègeä, Portimonensea ja Estrela Amadoraa. Kesällä 2011 hän siirtyi Bragaan. Portugalin A-maajoukkueen mukaan Coelho kutsuttiin ensimmäistä kertaa syyskuun 2010 otteluihin Kyprosta ja Norjaa vastaan. Häntä ei kuitenkaan nimetty otteluissa kokoonpanoon. Luokka:Portugalilaiset jalkapalloilijat Luokka:Vuonna 1986 syntyneet Luokka:Elävät henkilöt
Bol (verotus)

Bol oli Suomen ruotsinkielisillä alueilla keskiajalla yhtä maatilaa vastannut verotusyksikkö. Sen vastine suomenkielisillä alueilla oli koukku. Molemmat korvaantuivat 1400-luvun alussa yksiköllä savu.Viljana, nahkoina, kapakalana - Talonpoikien maksamat kruununverot Suomessa vuosina 1539–1609, Suvianna Seppälä, Suomalaisen Kirjallisuuden Seura, s. 48 ==Lähteet== Luokka:Suomen verotuksen historia Luokka:Ruotsin taloushistoria
Luettelo televisiosarjan Uusi päivä esityskausista

Tämä on luettelo Yle TV2-kanavalla vuosina 2010–2018 esitetyn Uusi päivä -televisiosarjan esityskausista. Ensimmäisen ja toisen kauden jaksojen nimet ovat sananlaskuja. Kolmannen kauden alusta jaksoon 342 asti jaksojen niminä käytettiin osia suomalaisten laulujen nimistä ja sanoituksista, sillä tuotantoryhmän käyttämät sananlaskut alkoivat loppumaan. Keväästä 2014 alkaen jaksojen nimet ovat olleet pääasiassa fraaseja. == Luettelo kausista == * 1. kausi (2010–2011) * 2. kausi (2011–2012) * 3. kausi (2012–2013) * 4. kausi (2013–2014) * 5. kausi (2014–2015) * 6. kausi (2015–2016) * 7. kausi (2016–2017) * 8. kausi (2017–2018) * 9. kausi (syksy 2018) == Katso myös == * Uusi päivä (televisiosarja) == Lähteet == * Ylen ohjelmaopas * Telviksen sarjaopas * TV-opas – Yle TV2 * Yle.fi – Uusi päivä – Jaksot * Telsu.fi – UP:n ohjelmatiedot === Viitteet === * Uusi päivä
Seurantalo

Seurantalot ovat aatteellisten ryhmittymien kokoontumistiloikseen rakentamia taloja. Seurantaloja ovat rakentaneet muun muassa työväenyhdistykset, nuoriso-, maamies-, raittius- ja urheiluseurat, suojeluskunnat, vapaapalokunnat sekä kotiseutu- ja marttayhdistykset. Seurantalojen rakentaminen alkoi yleistyä Suomessa 1880-luvulla ja niiden vilkkain rakentamisvaihe oli 1920- ja 1930-luvuilla. Nykyisin seurantaloja on Suomessa arvioista riippuen noin 2500–2600 ja monia noista taloista pidetään edelleen kunnossa talkoovoimin. Suomen Kotiseutuliitto huolehtii opetus- ja kulttuuriministeriön toimeksiannosta valtionavustusten jakamisesta seurantalojen korjaukseen. Valtion budjetista myönnetään tähän tarkoitukseen vuosittain noin 1,5 miljoonaa euroa. ==Katso myös== * Työväentalo * Haali == Aiheesta muualla == *Asiaa seurantaloista seurantalot.fi-sivustolla *Asiaa seurantaloista rakennusperinto.fi-sivustolla *Seurantalot Suomen Kotiseutuliiton sivuilla *
Haastemies

Haastemies on käräjäoikeuden virkamies, jonka tehtävänä on antaa tiedoksi tuomioistuimen, muun viranomaisen tai yksityisen pyynnöstä päätöksiä, haasteita, kutsuja, ilmoituksia ja muita asiakirjoja. Haastemiestiedoksianto tarkoittaa tiedoksiannon vastaanottajan henkilökohtaista tapaamista, toimitettavan materiaalin todisteellista luovutusta varten. Suoritetusta toimenpiteestä laaditaan tiedoksiantotodistus kahtena kappaleena. Haastemiehellä ei ole muodollista työaikaa ja täten he ovat työaikaa säätelevän lainsäädännön ulkopuolella. Keskimääräinen työaika on noin 40 tuntia viikossa. Palkkaus: 1. syyskuuta 2010 haastemiesten palkkaus siirtyi A-palkkataulukon mukaiseen kokonaispalkkaukseen. Tämän lisäksi maksetaan henkilökohtaista palkanosaa ja kokemuslisää. Haastemiesten keskimääräinen palkka vuonna 2016 oli 3166 euroa kuukaudessa. Säädetyt kelpoisuusvaatimukset: Kelpoisuusvaatimuksena on sellainen taito ja kyky, jota viran hoitaminen edellyttää. ==Lähteet== Luokka:Oikeuslaitos Luokka:Oikeusalan ammatit
Palosuojelurahasto

Palosuojelurahasto on sisäministeriön alainen rahasto, joka myöntää vuosittain miljoonia euroja rahaa hankkeille, joiden tehtävänä on ehkäistä tulipaloja sekä edistää pelastustoimintaa. Rahasto on myöntänyt eniten rahaa koulutus- ja valistustoimintaan, tutkimus- ja kehittämistyöhön sekä kaluston hankkimiseen ja paloasemien rakentamiseen. Palosuojelurahasto toimii valtion talousarvion ulkopuolella. == Lähteet == == Aiheesta muualla == *Palosuojelurahaston nettisivut Luokka:Suomalaiset säätiöt
Ylioikeus

Ylioikeus tarkoittaa Suomessa riita- ja rikosasioita käsittelevän yleisen tuomioistuinlaitoksen toista oikeusastetta eli hovioikeutta.Factum, Weilin+Göös 2003–2005, ISBN 951-35-6646-3. Sieltä voi hakea muutosta alioikeuden ratkaisuun.Otavan iso tietosanakirja, Otava 1960–1965. Aiemmin nimitys on esiintynyt erityistuomioistuinten nimissä, jollaisia ovat olleet sotaylioikeus (lakkautettu 1952), vesiylioikeus (lakkautettu 1999) ja virkaylioikeus (lakkautettu 1987).Uusi tietosanakirja, Tietosanakirja oy 1960–1966. Ruotsissa ylioikeudella () tarkoitetaan tuomioistuinta, joka on toista tuomioistuinta ylempänä. Korkein oikeus on ylioikeus suhteessa hovioikeuksiin ja hovioikeudet ovat ylioikeuksia suhteessa käräjäoikeuksiin. Samalla tavoin Ruotsin korkein hallinto-oikeus (högsta förvaltningsdomstolen, entinen regeringsrätten) on ylioikeus verrattuna kamarioikeuksiin (kammarrätt) ja kamarioikeudet ovat vastaavasti ylioikeuksia verrattuna hallinto- oikeuksiin.Nationalencyklopedin, Bokförlaget Bra Böcker 1996. ISBN 91-7024-621-1, hakusana överrätt. ==Lähteet== Luokka:Prosessioikeus
Ylimitta

Ylimitta on puutavaran pituus- tai paksuusmitan nimellisen mitan ylittävä osa. Koska valmistettava puukappale kuivuessaan ja työstettäessä pienenee mitoiltaan, määrämittaa suurempi koko mahdollistaa kappaleen halutut täsmälliset mitat lopullisessa käyttömuodossa.Iso tietosanakirja, WSOY 1995–1997, ISBN 951-0-20153-7, hakusana ylimitta. Ylimittaa käytetään sekä pinotavarassa että sahatavarassa. Esimerkiksi halkopinosta tehdään 5–10 prosenttia ylimittainen, koska se kuivuessaan kutistuu.Nykysuomen sanakirja, WSOY 1951–1961, hakusana ylimitta. Saha- ja vaneritukkien pituuteen tasausta varten jätettyä ylimittaa nimitetään tasausvaraksi.Kielitoimiston sanakirja, Kotimaisten kielten tutkimuskeskus 2006, ISBN 952-5446-20-4, hakusana tasausvara. Tasauksessa sahatavara katkaistaan määrämittaiseksi siten, että siihen jätetään vielä 2–5 senttiä ylipituutta.Nykysuomen sanakirja, hakusana tasata. ==Lähteet== Luokka:Metsätalous Luokka:Mittaaminen Luokka:Sahateollisuus
Johannes Angelus Arcimboldus

Johannes Angelus Arcimboldus (k. 1555) toimi paavi Leo X:n nimittämänä anekaupan yliasiamiehenä Saksassa ja Pohjoismaissa. Tässä toimessaan hän vieraili 1518 Ruotsissa. Arcimboldus kuului vanhaan aatelissukuun ja nousi pian paavi Leo X:n lähipiiriin. 1514 hänet nimitettiin anekaupan yliasiamieheksi suureen osaa Saksaa sekä Pohjoismaihin. 1516 hän saapui Kööpenhaminaan ja jatkoi matkaa 1518 Ruotsiin luvattuaan kuningas Kristian II:lle toimia unioniaatteen hyväksi ja Sten Sturea vastaan. Sture kuitenkin taivutteli vaikutusvaltaisen paavin lähettilään puolelleen, ja niinpä palatessaan 1519 Ruotsista Arcimboldus oli joutua Kristian-kuninkaan vangiksi. Itse hän pääsi pakenemaan Lyypekkiin, mutta anekaupasta saadut rikkaudet joutuivat kuninkaan käsiin. Roomaan päästyään yhteistoiminta Sten Sturen kanssa uhkasi kääntyä Arcimboldukselle vaaralliseksi, mutta hänen onnistui päästä paavin suosioon. Hän kohosi pian arvoasteissa ja kuoli Milanon arkkipiispana.Tietosanakirja, s 523, Helsinki 1909 ==Lähteet== Luokka:Katoliset arkkipiispat Luokka:Syntymävuosi tuntematon Luokka:Vuonna 1555 kuolleet
Jaakko Sarlin-Lappeteläinen

Jaakko Juhani Lappeteläinen (aiemmin Sarlin; 16. joulukuuta 1937 – 26. kesäkuuta 1993 Tukholma, Ruotsi)Lappeteläinen, Jaakko Juhani, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen judokouluttaja ja 1950-luvulla Ranskan muukalaislegioonassa palvellut sotilas. Turusta kotoisin ollut Sarlin-Lappeteläinen liittyi legioonaan Pariisissa huhtikuussa 1954 vain 16-vuotiaana väärennettyään syntymäaikansa henkilöpapereihin. Hän sai jalkaväkikoulutuksen Algeriassa Mascaran koulutuskeskuksessa ja palveli sitten aluksi Orleansvillen autokomppaniassa. Sarlin-Lappeteläinen oli legioonassa vuoteen 1959 saakka ja hän osallistui sinä aikana Algerian sodan taisteluihin. Palattuaan Suomeen hän joutui vielä suorittamaan asevelvollisuutensa Sirkkalan kasarmilla 2. erillisessä autokomppaniassa. 1960-luvun alussa Sarlin-Lappeteläinen oli käynnistämässä judoharrastusta Turun seudulla. Hän toimi kouluttajana ja laati tammikuussa 1962 Johdantoa itsepuolustusjärjestelmälle (J.G.J) nimisen yleiskuvauksen opettamistaan tekniikoista. Näihin kuuluivat Jiu-Jitsu, Glous- Gombat-lähitaistelutekniikka ja judo. Jaakko Sarlinin isä Onni Sarlin toimi kesällä 1962 perustetun Turun Judoseura ry:n ensimmäisenä puheenjohtajana. Jaakko Sarlin jatkoi judokouluttajana ensin Turun Judoseurassa ja sitten 1964 perustetussa Turun Akateemisessa Judokerhossa. Heli Santavuori tutustui Tukholmassa asuneeseen ja silloin jo alkoholisoituneeseen Sarlin- Lappeteläiseen 1980-luvun lopulla. Santavuori tallensi kuukausien ajan Sarlin- Lappeteläisen legioonamuistelmia yhteensä 80 kasetille. Useamman vuoden kestäneiden Sarlin-Lappeteläisen haastattelujen ja yksityiskohtien tarkistusten tukemana Santavuori kirjoitti aineiston pohjalta kirjan Legioonan sotilas Suomalainen muukalaislegioonalainen Algerian sodassa 1954-59 (Readme.fi, 2010). Sarlin-Lappeteläisen oma ohje muistelmien kirjoittajalle oli ollut "totuutta, ei mitään Ramboa". Lappeteläisen puoliso oli Suomessa syntynyt Seija Kyllikki Lappeteläinen vuodesta 1968. Seija Lappeteläinen kuoli Solnassa Tukholman läänissä vuonna 1978. Jaakko Lappeteläinen oli kuollessaan kirjoilla Götevessä Falköpingin kunnassa Ruotsissa. == Lähteet == * Turun judoseuran historiaa * Itämaiset kamppailulajit Turussa === Viitteet === == Aiheesta muualla == * Katkelmia Sarlin-Lappeteläisen muistelmista Luokka:Suomalaiset judokat Luokka:Ranskan muukalaislegioonan sotilaat Luokka:Vuonna 1937 syntyneet Luokka:Vuonna 1993 kuolleet Luokka:Ruotsinsuomalaiset henkilöt
Pravdinsk

Pravdinsk () on kaupunki Kaliningradin alueella Venäjällä. Se sijaitsee Pregoljan sivujoen Lavan varrella 53 kilometriä Kaliningradista kaakkoon. Kaupunki on Pravdinskin piirin keskus. Asukkaita on 4 400 henkeä (vuonna 2009). Kaupunki on perustettu vuonna 1312. Vuoteen 1945 saakka se kuului Saksan Itä-Preussiin nimellä Friedland. Nykyisen nimensä kaupunki sai vuonna 1946. Siellä toimii mm. elintarviketeollisuutta. Nähtävyyksiin kuuluu 1300-luvulla rakennettu kirkko. ==Lähteet== ==Aiheesta muualla== * Pravdinskin piirin sivusto Luokka:Kaliningradin alueen kaupungit
Ylävuoristo

Ylävuoristo eli alppivuoristo on suuria korkeusvaihteluja omaava, toisiinsa liittyneistä vuorista muodostunut alue, jolle on ominaista ulottuminen niin korkealle, etteivät puut voi kasvaa alueella eikä lumikaan sula sieltä kesällä. Se on siis sekä puurajan että lumirajan yläpuolella. Ylävuoristojen vuorenharjanteet ovat tyypillisesti teräväsärmäisiä, harjanteiden välissä on pyöreäpohjainen laakso ja vuorenhuippujen laki on muodoltaan terävä.Iso tietosanakirja, WSOY 1995–1997, ISBN 951-0-20153-7, hakusanat ylävuoristo ja vuoristo. ==Katso myös== * Keskivuoristo * Vuoristo ==Lähteet== Luokka:Vuoristot
L. J. Järvinen

Lauri Johannes Järvinen (7. huhtikuuta 1903 Virrat – 25. toukokuuta 1957 Oulu) oli suomalainen kirjailija. Järvinen palveli Ranskan muukalaislegioonassa Marokossa ja kirjoitti myöhemmin kaksiosaiset muistelmat näistä vaiheistaan. == Teoksia == * Kapteenin keittiössä : yksinäytöksinen pila. Iltamaohjelmistoa 9. Suojeluskuntain kustannus oy, Helsinki 1929 * Legioonalainen muistelee : muistelmateos Marokosta 1–2. Joiku, Oulu 1946 == Lähteet == * Luokka:Suomalaiset kirjailijat Luokka:Ranskan muukalaislegioonan sotilaat Luokka:Vuonna 1903 syntyneet Luokka:Vuonna 1957 kuolleet
Thomas A. Watson

Thomas A. Watson (1854–1934) oli Alexander Graham Bellin assistentti. Watson oli kehittämässä puhelinta. == Aiheesta muualla == Luokka:Yhdysvaltalaiset keksijät Luokka:Vuonna 1854 syntyneet Luokka:Vuonna 1934 kuolleet
Grave New World

Grave New World on hardcore punk -yhtye Dischargen kolmas studioalbumi, joka julkaistiin vuonna 1986. Levyllä yhtyeen tyyli oli muuttunut kokonaan metallisempaan suuntaan, minkä lisäksi levyllä on kuultavissa jopa kaupallisen glam metalin vaikutteita. Albumia pidetään yhtyeen huonoimpana levynä ja yhtye hajosikin melkein heti levyn julkaisun jälkeen. == Kappaleet == # # # # # # # == Kokoonpano == * Cal – laulu * The Mole – kitara * Rainy – basso * Garry Maloney – rummut == Arvostelut == * AllMusic: AllMusic review Viitattu 23.4.2019. == Lähteet == Luokka:Vuoden 1986 albumit Luokka:Dischargen albumit
Honda PS

thumb|220px|Honda PS 125i (2009). Honda PS (PES125, PES150) on Hondan nelitahtinen automaattivaihteinen skootteri, joka esiteltiin vuonna 2006Honda Annual report 2006 Viitattu 17.9.2010Autoevolution: Honda PS 125i Viitattu 17.9.2010. Sarjassa on kaksi iskutilavuusluokkaa: 125 cm³ ja 150 cm³. SH- malliston tavoin PS-sarja valmistetaan Hondan Italian tehtailla. PS käyttää SH125-mallin kanssa yhteistä tekniikkaa, mutta pyöräkoko on 13-tuumaisena pienempi ja säilytyslokero istuimen alla suurempi. Joillakin alueilla, kuten Espanjassa, PS-sarjaa markkinoidaan nimellä Honda PassionHonda Montesa: Honda Passion Viitattu 20.9.2010. == Tekniset tiedot PS125i == *Nestejäähdytteinen, nelitahtinen, iskutilavuus 125 cm³ *Poraus ja isku: 52,4 x 57,8 *Polttoaineen syöttö: ruiskutus PGM-FI *Teho: 10 kW (14 hv) / 9000 kierrosta *Vääntö: 11,5 Nm / 7000 kierrosta *Käynnistys: sähkö (ei poljinta) *Pituus: 1990 mm *Leveys: 700 mm *Korkeus: 1150 mm *Akseliväli: 1340 mm *Istuinkorkeus: 800 mm *Maavara: 125 mm *Polttoainesäiliön tilavuus: 8 l *Renkaat: edessä 110/90-13, takana 130/70-13 *Jarrut: edessä levy 220 mm, takana rumpu 130 mm *Paino ajokunnossa: 135 kg *Suurin sallittu kuorma: 182 kgHonda.de - Datenblatt Viitattu 15.9.2010 == Kuvia == Tiedosto:Honda_PS125i_2009_Speedo.jpg|Mittaristo Tiedosto:Honda_PS125i_2009_Fuel_Tank.jpg|Polttoainesäiliö Tiedosto:Honda_PS125i_2009_Underseat.jpg|Tavaratila == Lähteet == == Aiheesta muualla == *Telegraphin artikkeli (The Italian Job, Harriet Ridley 21.10.2006) *Honda PS 125i:n koeajo (Motoride.sk 22.9.2006) PS
Slavsk

Slavsk () on kaupunki Kaliningradin alueella Venäjällä. Se sijaitsee 105 kilometriä Kaliningradista koilliseen. Kaupunki on Slavskin piirin keskus. Sen kautta kulkee Kaliningradin ja Sovetskin välinen rautatie. Asukkaita on 5 000 henkeä (vuonna 2009). Paikkakunta on perustettu vuonna 1292. Vuoteen 1945 saakka se kuului Saksan Itä-Preussiin nimellä Heinrichswalde. Nykyisen nimensä kaupunki sai vuonna 1946. Siellä toimii mm. meijeri. Nähtävyyksiin kuuluu 1800-luvulla rakennettu kirkko. ==Lähteet== ==Aiheesta muualla== * Slavskin piirin sivusto Luokka:Kaliningradin alueen kaupungit
Elisha Gray

Elisha Gray (2. elokuuta 1835 – 21. tammikuuta 1901) oli yhdysvaltalainen sähköinsinööri. Gray oli yksi varhaisista puhelimen kehittäjistä, hän kehitti toimivan puhelimen vuonna 1876. Hän hävisi kilpailun puhelimen patenttioikeuksista Alexander Graham Bellille. Grayn lakimies meni patenttitoimistoon 14. helmikuuta 1876 esittämään patenttivarauksen "puhuvan telefoonin" oikeuksista, mutta Bell oli käynyt samassa patenttitoimistossa saman päivän aamuna. Kyse oli näin vain muutamista tunneista, jotka ratkaisivat kumpi miehistä rikastui puhelimen patentoijana. Gray on mainittu musiikkisyntetisaattorin keksijäksi ja hänet on palkittu yli 70 keksinnöstä. == Lähteet == == Aiheesta muualla == Luokka:Yhdysvaltalaiset keksijät Luokka:Yhdysvaltalaiset insinöörit Luokka:Vuonna 1835 syntyneet Luokka:Vuonna 1901 kuolleet
Pixoff

Pixoff oli vuonna 2002 perustettu lyhytelokuvien verkkojulkaisemiseen erikoistunut suomenkielinen Internet-sivusto ja elokuvantekijöiden yhteisö. Pixoffin perusti Provisual Oy, joka ylläpiti palvelua vuoteen 2007 saakka. Tuolloin Pixoff siirtyi Pohjois-Karjalan ammattikorkeakoulun omistukseen. Pixoffin elokuvia katsottiin yli miljoona kertaa. Sivusto luotiin hyvin pitkälle pioneerihengessä ilman aiempia toimintamalleja. Pixoff oli ensimmäinen suomalainen lyhytelokuvia julkaiseva kanava ja edelläkävijä videoiden levittämisessä Internetissä sekä verkkoyhteisöjen luomisessa. Pixoff lopetti toimintansa kesäkuussa 2011 taloudellisista syistä. Verkkosivut olivat toiminnassa vielä vuoden 2011 loppuun asti. == Katso myös == * Findie * Anti- Teatteri == Lähteet == == Aiheesta muualla == * Pixoff, etusivu vuonna 2003, web.archive Luokka:Suomalaiset elokuva- ja televisiosivustot Luokka:Lyhytelokuvat
Svetlogorsk (Kaliningradin alue)

Svetlogorsk () on kylpyläkaupunki Kaliningradin alueella Venäjällä. Se sijaitsee Itämeren rannalla 39 kilometriä Kaliningradista luoteeseen. Kaupunki on Svetlogorskin piirin keskus. Sen kautta kulkee Pionerskin ja Svetlogorskin Primorjen välinen rautatie. Asukkaita on 11 100 henkeä (vuonna 2009). Paikkakunta on perustettu vuonna 1258. Vuoteen 1945 saakka se kuului Saksan Itä-Preussiin nimellä Rauschen. Nykyisen nimensä kaupunki sai vuonna 1946. Se on suosittu matkailukohde, jossa toimii mm. kivennäisvesi- ja mutakylpylä. ==Lähteet== ==Aiheesta muualla== * Svetlogorskin piirin sivusto Luokka:Kaliningradin alueen kaupungit
Svetlogorsk

Svetlogorsk tarkoittaa seuraavia asioita: * Svetlogorsk, valkovenäjäksi Svetlahorsk, kaupunki Valko-Venäjällä * Svetlogorsk, kaupunki Kaliningradin alueella Venäjällä * Svetlogorsk, kaupunkimainen taajama Krasnojarskin aluepiirissä Venäjällä.
Hirvox

Hirvox oli suomalainen kodinelektroniikkaan keskittynyt erikoisliike. Hirvox on Radiolux Oy:n aputoiminimiRadiolux, YTJ. Yritys on perustettu vuonna 1946Hirvox aikoo tuplata myyntinsä ja myymälänsä, Kauppalehti 8.3.2006 . Myymälät sijaitsivat Vantaan TammistossaMyymälät Hirvox, Espoon Liilassa, Kuusankoskella/Kouvolassa ja Helsingissä. 1970-luvun puolivälissä Hirvox tuomittiin maksamaan korvauksia kilpailijalleen Sound Centerille, koska oli vilpillisesti vertailuttanut asiakkailla omia kaiutinmallejaan ja teknisesti heikennettyjä Sound Centerin AR-kaiuttimia. ==Lähteet== == Aiheesta muualla == * Hirvoxin verkkosivut Luokka:Entiset suomalaiset kodintekniikkakaupat